Kasolo agambye nti ekimu ku bisibye Bannakampala mu bwavu kwekulekawo emirimu mwe balina okugya ssente kyokka ne batandika okukuuta akadingiddi k'ebyobufuzi byabo abeesimbyewo nga n'abamu kibaviiriddeko okuwunzikira mu makomera olwo ne kivirako ebyenfuna byabwe okugootaana.
Ono alabudde abantu obutaddamu kulimbibwalimbibwa munnabyabufuzi yenna amulagira okuggalawo edduuka yeekalakaase ekintu ky'agambye nti tekirina kye kiyinza kubongerako.
"Mwetegereze nnyo omukulembeze yenna avumirira enkulaakulana abeera ezze mu kitundu kubanga oyo ye mulabe wammwe asooka!," Kasolo bwe yagambye.
Enkola yemyooga egwnderedwamu okuyamba kubantu abegattira awamu abakola omulimu ogufanagana, nga emitendera gyabantu abawerera ddala 18 abetegese okuterekera awamu bebagenda okusooka okugiganyurwamu.
Mu bano kuliko, aba Boda boda, abatakisi, aba Saluuni, Ababazzi, Abakyala abatandiseewo obulimu obutonotono,abebyalaani, aba Restaurant, abookya ebyuma, abavubi, bamakanika, abayimbi, abaazirwanako, abavubuka , abantu abaliko obulemu, ab'obutale , bassentebe by'ebyalo ne bannamawulire.
RCC wa Kampala Farida Mayanja Mpiima akubirizza abakulembeze b'ebitundu awatali kusosola mu bibiina wadde eddiini okukwasizeeko abantu baabwe mu kunnyikiza enkola y'okubayigiriza okutereka basobole okuganyulwa mu nkola y'emyooga ng'omu ku kawefube ow'okuyamba ku bantu okweggya mu bwavu.
Abamu ku bakukembeze abasomeseddwa enkola eno bagisanyukidde era ne beeyama okukolera awamu mu kusitula omutindo gw'abantu be bakiikirira.
lug_Latn lug_Latn lug_Latn lug_Latn lug_Latn lug_Latn lug_Latn